Správa zo zahraničnej/domácej1] pracovnej cesty

	Príloha k cestovnému príkazu číslo	45/2011	
1.	Účastník pracovnej cesty	
Meno, priezvisko, tituly	Ing. Zuzana Fabianová	
Útvar	Kancelária riaditeľa	
Prac. zaradenie	vedúca kancelárie riaditeľa 	
Znalosť jazykov2]	AJ 	
2.	Pracovná cesta 	
Vykonaná v dňoch	28.6.2011 - 29.6.2011	
Štát	Česká republika 	
Mesto	Praha	
Názov organizácie vrátane adresy	Technologická agentúra Českej republiky, 	
Účel pracovnej cesty	Seminár Technologickej agentúry ČR o Stratégii rozvoja 
TA ČR do roku 2020	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
29.6.2011	09:30 -13:00	účasť na seminári TAČR	zástupcovia TAČR	     	
     	     	     	     	     	
     	     	     	     	     	
4.	Stručný priebeh rokovaní/študijného pobytu1]	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.

Dňa 29.6.2011 som sa na základe pozvania riaditeľa Technologickej agentúry ČR Petra Hladíka a z poverenia pani riaditeľky zúčastnila seminára Technologickej agentúry ČR k Stratégii rozvoja TA ČR do roku 2020. Seminár sa konal v Senáte Parlamentu ČR v Prahe za prítomnosti senátora a člena Výboru pre vzdelávanie, vedu, kultúru a ľudské práva a petície Petra Bratského, predsedu TA ČR Karola Klusáčka, podpredsedníčky Rady pre výskum a inovácie v ČR Miroslavy Kopicovej a generálneho riaditeľa fínskej agentúry pre financovanie technológií a inovácií (TEKES) Veli-Pekka Saarnivaara. 
Podpredsedníčka Rady pre výskum a inovácie v ČR Miroslava Kopicová informovala účastníkov seminára o prebiehajúcej reforme výskumu, vývoja a inovácií v ČR. Za dôvody, ktoré viedli k reforme  výskumu, vývoja a inovácií označila p. Kopicová najmä nedostatočné výstupy výskumu, vývoja a inovácií pre ekonomiku a spoločnosť ČR, zastaranosť a neefektívnosť systému financovania výskumu a vývoja a chýbajúce priority výskumu a vývoja.
Reformu výskumu a vývoja označila p. Kopicová za náhradu neexistencia politiky výskumu, vývoja a inovácii v ČR, pretože obsahovala spracovanie viacerých zásadných dokumentov legislatívneho, koncepčného a rozpočtového charakteru. V rámci prvej etapy reformy vláda ČR prijala opatrenia týkajúce sa prípravy rozpočtu na rok 2009 s výhľadom na roky 2010 – 2011, revízie zákona  130/2002 Sb. o podpore výskumu, experimentálneho vývoja a inovácií z verejných prostriedkov spracovanie novej metodológie informačného systému pre zber údajov o výskume, vývoji a inováciách a návrh zmien potrebných v oblasti výskumu, vývoja a inovácií. Všetky opatrenia v rámci prvej etapy boli realizované. 
V rámci druhej etapy reformy sa pripravilo 7 základných priorít podpory výskumu, vývoja a inovácií  a národná stratégia výskumu, vývoja a inovácií na roky 2009 – 2015. Výdavky vlády ČR do výskumu, vývoja a inovácií boli schválené Radou pre výskum, vývoja a inovácie na roky 2012, 2013 a 2014 v rovnakej výške 25,9 mld. CZK. 
Za základné princípy reformy označila p. Kopicová redukciu počtu poskytovateľov finančných prostriedkov na výskum a vývoj a zníženie administratívnej záťaže, podporovať striktne excelenciu a kvalitu, presun rozhodovania o poskytnutí finančných prostriedkov v prípade inštitucionálneho financovania z ministerstiev na jednotlivé organizácie a v prípade programového financovania na profesionálne agentúry. 
Systém financovania výskumu a vývoja v ČR je postavený na horizontálnych a špecifických prioritách (oblastiach). Medzi horizontálne priority patria medzinárodná spolupráca, bezpečnosť, národná a kultúrna identita, veľká výskumno-vývojová infraštruktúra. Medzi špecifické priority patria aplikované poľnohospodárstvo, obrana a zdravotníctvo. 
V ČR sú za podporu výskumu a vývoja zodpovedné inštitúcie ako Rada pre výskum, vývoja a inovácie, Grantová agentúra ČR, Technologická agentúra ČR a Ministerstvo školstva, vedy, výskumu a športu SR. 
V ČR bola zriadená 15 členná koordinačná rada expertov, ktorá v súčasnosti pracuje na príprave národných priorít výskumu, vývoja inovácií. Od mája 2010 pribieha v ČR medzinárodný audit zameraný na súčasný systém riadenie a financovanie výskumu, vývoja a inovácií. Audit má byť ukončený v roku 2012. 
S ďalším príspevkom vystúpil predseda TAČR, Karel Klusáček. Vo svojom príspevku zhodnotil 18 mesačnú činnosť agentúry, zameranú na podporu aplikovaného výskumu, experimentálneho vývoja a inovácií. Za základné zásady činnosti označil predseda TAČR podporu zvyšovania konkurencieschopnosti a hospodárskeho rastu ČR, podporu spolupráce medzi verejným a súkromným sektorom v oblasti aplikovaného výskum, vývoja a inovácií, dôraz na výsledkov v aplikačnej praxi a podielové financovanie projektov z verejných a súkromných zdrojov. TAČR podporuje projekty v rámci programov ALFA, BETA, OMEGA a Centrá kompetencií. V súčasnosti TAČR pripravuje strategický, koncepčný dokument pre ďalšie smerovanie a rozvoj agentúry pod názvom STRATA 2020. TAČR je členom asociácií inovačných agentúr TAFTIE. 
Zahraničný príklad dobrej praxe prezentoval na seminári generálny riaditeľ fínskej agentúry pre financovanie technológií a inovácií TEKES, ktorá patrí medzi vysoko rešpektované európske agentúry podporujúce aplikovaný výskum a inovácie. Vo svojej prezentácii predstavil 28 ročnú činnosť fínskej agentúry, jej poslanie, stratégiu a ciele. TEKES sa v rámci svojej stratégie kladie veľký dôraz na  identifikovanie svojich zákazníkov a ich potrieb a oblasti podpory. TEKES rozdeľuje 1/3 finančných prostriedkov na projekty riešené univerzitami a výskumnými inštitúciami a 2/3 na projekty riešené podnikateľským sektorom vrátane inovačných projektov. Za strategické oblasti výskumu a vývoja TEKES považuje prírodné zdroje a udržateľnú ekonomiku, inteligentné prostredie a vitalitu a zdravie ľudí. Na podporu týchto oblastí vznikli vo Fínsku tzv. Strategické centrá pre vedu, technológie a Inovácie (SHOK), kde TEKES je hlavný zdroj finančných prostriedkov. 
V roku 2010, TEKES podporil 1896 projektov v celkovej sume 633 mil. EUR. Z toho najväčšiu časť išla univerzitám a výskumným organizáciám, verejným subjektom výskumu a vývoja, na úvery (pôžičky) pre výskumno-vývojové podniky a pre strategické centrá SHOK. Finančné prostriedky na podporu výskumu a vývoja poskytuje TEKES v rámci programov, strategických centier a projektov bez tematického obmedzenia. V poslednom období dáva TEKES veľký dôraz na podporu novovznikajúcich spoločností. 
Pri hodnotení projektov sa kladie dôraz na komplexné posúdenie projektu a žiadateľskej organizácie. Kľúčovými bodmi hodnotenia sú výsledky obchodnej činnosti, know-how, dostupné zdroje a technológie, sociálne a enviromentálne aspekty a dopad projektu z pohľadu vkladu finančných prostriedkov od TEKESu. Výška poskytnutia finančných prostriedkov závisí od charakteru projektu a veľkosti a postavenia danej spoločnosti. Pri financovaní projektov TEKES uplatňuje tzv. normatívu percenta (normatívne financovanie). 

5.	Odporúčané závery a návrh úloh2]	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Systém podpory výskumu a vývoja na Slovensku a v Českej republike bol postavený na rovnakom systéme a aj v súčasnosti je v oboch systémoch možné nájsť veľa spoločných znakov ale aj podobných problémov. V Českej republike prebieha rozsiahla reforma podpory výskumu a vývoja a na Slovensku sa pripravuje dlhodobý zámer štátnej a vednej technickej politiky. Sledovanie pokračovania reformy a napĺňanie jej krokov v ČR ako aj nadviazanie bližšej spolupráce s TAČR bude nepochybne prínosom v riešení odborných problémov ako ja problémov týkajúcich sa bežného chodu agentúry.
	
6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Prezentácia Karla Klusáčka, predsedu TAČR k Stratégii rozvoja TAČR	KR	
Prezentácia Veli-Pekka Saarnivaara, generálneho riaditeľa TEKESu k úlohe TEKESu v rámci fínskej inovačnej politiky	KR	
Prezentácia Miroslavy Kopicovej, podpredsedníčky Rady pre výskum, vývoja a inovácie	KR	
7.	Osobitne vyhodnotený očakávaný prínos pracovnej cesty	
Informácie získané v rámci seminára a nadviazanie kontaktov so zástupcami TAČR budú využité pri ďalšej činnosti APVV ako aj pri spracovávaní podkladov k novele zákona 172/2005 Z. z. 
	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
MŠVVaŠ SR
	
Súhlasím so zverejnením správy na internete.
	
Správu vypracoval (meno a priezvisko účastníka)
Zuzana Fabianová
Dátum 8.7.2011	

Podpis ...................................
	
Správu schválil (meno a priezvisko nadriadeného)
Dátum      	

Podpis ...................................
	
Správu schválil/neschválil (riaditeľ APVV)
Lýdia Šuchová
Dátum      	

Podpis ...................................

______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty